

**Limbažu novada administrācija**

**Nekustamā īpašuma un teritoriālā plānojuma nodaļa**

Reģ. Nr. 50900030131; Rīgas iela 16, Limbaži, Limbažu novads LV-4001;

E-pasts nitp.nodala@limbazunovads.lv; tālrunis 64023013

Limbažos

17.11.2023. Nr.8.2/23/1443

Uz Nr. 61VL00-15/97

 SIA "Latvijas vēja parki"

reģistrācijas Nr. 40203415150

uz e-adresi

Par ietekmes uz vidi novērtējuma procedūru Limbažu novadā

Limbažu novada dome 30.10.2023. ir saņēmusi Jūsu iesniegumu (reģistrēts Limbažu novada pašvaldībā ar Nr. 4.8.1/23/5795) ar lūgumu sniegt viedokli par [Vēja elektrostaciju parka “*Limbaži*” un tā saistītās infrastruktūras projekta īstenošanu Limbažu novada Salacgrīvas un Viļķenes pagastos](https://www.vpvb.gov.lv/lv/ietekmes-uz-vidi-novertejumu-projekti/veja-parka-limbazi-un-ta-saistitas-infrastrukturas-projekta-istenosana-limbazu-novada-salacgrivas-un-vilkenes-pagastos-sia-latvijas-veja-parki) atbilstoši likuma "Par ietekmes uz vidi novērtējumu" IV nodaļas 14. panta pirmo un otro daļu.

Pamatojoties uz Limbažu novada attīstības stratēģijas 2022.–2046. gadam, kas apstiprināta ar Limbažu novada domes 2022. gada 28.jūlija lēmumu Nr.778 (protokols Nr.11, 38.), stratēģisko mērķi SM2 “*Uzņēmējdarbību veicinoša vide*”, ilgtermiņa prioritāti IP2 “*Uzņēmējdarbības attīstība*”, vidēja termiņa prioritāti VTP2 “*Atbalsts uzņēmējdarbības attīstībai*” un rīcības virzienu RV4 “*Ostas un piekrastes infrastruktūras un alternatīvās enerģijas attīstība*”, kā arī Prioritāri attīstāmās teritorijās iekļauto punktu “*Enerģētikas jomā tiek atbalstīti atjaunojamo resursu izmantošana, t.sk., vēja un saules enerģija*”, Jūsu vēstulē minētajās zemes vienībās ir iespējama vēja elektrostaciju (turpmāk - VES) parka "Limbaži" un tā saistītās infrastruktūras projekta īstenošana.

Saskaņā ar Salacgrīvas novada 19.08.2009. saistošajiem noteikumiem Nr. 6 "Par teritorijas plānojumiem" ietilpstošie, bijušās Salacgrīvas pilsētas ar lauku teritoriju domes 2004.gada 17.decembra saistošie noteikumi Nr. 42. "Salacgrīvas pilsētas ar lauku teritoriju teritorijas plānojums" nekustamā īpašuma:

1. Salacgrīvas valsts mežs Nr. 6672 ar kadastra numuru 6672 001 0129, zemes vienībai ar **kadastra apzīmējumu 6672 008 0069** noteikts funkcionālais zonējums ir Mežu teritorijas, Lauksaimnieciskās zemes un Ūdeņu teritorijas, plānota dzīvnieku kapsēta Burlaku silā. Noteikti apgrūtinājumi:
	1. Vides un dabas resursu aizsardzības aizsargjoslas: Virszemes ūdensobjektu aizsargjosla Svētupes upei ir 100 metri plata josla katrā krastā, Vedamurgas upei ir 50 metri plata josla katrā krastā;
	2. 500 metri aizsargjoslas (aizsardzības zonas) teritorija ap kultūras pieminekļiem ir noteiktas: vietējās nozīmes arheoloģijas kultūras piemineklim Nr.1477 “Cepļa vieta”, reģiona nozīmes arheoloģijas kultūras piemineklim Nr.1473 “Kilzumu senkapi (Zviedru kapi)”, valsts nozīmes arheoloģijas kultūras piemineklim Nr. 1476 “Lībiešu Upuralas - kulta vieta”;
	3. Eksplutācijas aizsargjosla gar valsts vietējo autoceļu V143 Akmeņkalni-Lauvas-Ķekari 30 metri no ceļa ass uz katru pusi.
2. Salacgrīvas valsts mežs Nr. 6672 ar kadastra numuru 6672 001 0129, zemes vienībai ar kadastra apzīmējumu 6672 008 0070 noteikts funkcionālais zonējums ir Mežu teritorijas, Lauksaimnieciskās zemes un Ūdeņu teritorijas. Noteikti apgrūtinājumi:
	1. Vides un dabas resursu aizsardzības aizsargjoslas: Virszemes ūdensobjektu aizsargjosla Svētupes upei ir 100 metri plata josla katrā krastā, Ķulaurgas upei ir 10 metri plata josla katrā krastā, Unģenurgas upei ir 50 metri plata josla katrā krastā;
	2. 500 metri aizsargjoslas (aizsardzības zonas) teritorija ap kultūras pieminekļiem ir noteiktas: reģiona nozīmes arheoloģijas kultūras piemineklim Nr.1473 “Kilzumu senkapi (Zviedru kapi)”, valsts nozīmes arheoloģijas kultūras piemineklim Nr. 1476 “Lībiešu Upuralas - kulta vieta”, Vietējās nozīmes arheoloģijas kultūras piemineklim nr.1475 “Kuiķuļu svētozolu birzs vieta - kulta vieta”;
	3. Eksplutācijas aizsargjosla gar valsts vietējo autoceļu V143 Akmeņkalni-Lauvas-Ķekari 30 metri no ceļa ass uz katru pusi.
3. Salacgrīvas valsts mežs Nr. 6672 ar kadastra numuru 6672 001 0129, zemes vienībai ar kadastra apzīmējumu 6672 005 0195 noteikts funkcionālais zonējums ir Mežu teritorijas, Lauksaimnieciskās zemes un Ūdeņu teritorijas.
4. Salacgrīvas valsts mežs Nr. 6672 ar kadastra numuru 6672 001 0129, zemes vienībai ar kadastra apzīmējumu 6672 004 0295 noteikts funkcionālais zonējums ir Mežu teritorijas un Ūdeņu teritorijas.
5. Ķirbižu mežs ar kadastra numuru 6688 001 0040, zemes vienībai ar kadastra apzīmējumu 6688 001 0034 noteikts funkcionālais zonējums ir Mežu teritorijas, Lauksaimnieciskās zemes un Ūdeņu teritorijas. Noteikti apgrūtinājumi:
	1. Vides un dabas resursu aizsardzības aizsargjoslas: Virszemes ūdensobjektu aizsargjosla Vitrupes upei ir 100 metri plata josla katrā krastā;
	2. Sanitārā aizsargjoslas teritorija 300m platumā ap Brīdagas kapsētu;
	3. Eksplutācijas aizsargjosla gar valsts vietējo autoceļu V138 Lāņi-Ķirbiži-Jelgavkrasti un V142 Ķirbiži-Lauvas 30 metri no ceļa ass uz katru pusi.

Limbažu novada pašvaldība lūdz augstāk minētajās zemes vienībās, veicot ietekmes uz vidi novērtējumu, ziņojumā izpētīt un iekļaut sekojošo:

1. Noteikt VES redzamības zonas no valsts galvenajiem, reģionālajiem un vietējiem autoceļiem, kā arī pašvaldības autoceļiem un to ietekmi uz satiksmi un ainavu, tai skaitā mirguļošanas ietekmi.
2. VES un teritorijā vismaz 3,0 km rādiusā ap tiem:
	1. radītais troksnis un tā ietekme uz apkārt esošiem iedzīvotājiem no cilvēku veselības viedokļa un dzīvniekiem;
	2. ietekme uz kultūras pieminekļiem, tai skaitā redzamība uz/no kultūras pieminekļa;
	3. ietekme uz tūrismu, tai skaitā nakts mītnēm;
	4. ietekme uz ekonomiku Limbažu novadā kopumā, Salacgrīvas un Viļķenes pagastos;
	5. ietekme uz  īpaši aizsargājamām dabas teritorijām, meža dzīvniekiem.
3. VES paredzēt Ziemeļvidzemes biosfēras rezervāta normatīvajos aktos noteiktās teritorijās, ārpus Baltijas jūras un Rīgas jūras līča ierobežotas saimnieciskās darbības teritorijas, kas noteikta atbilstoši Aizsargjoslu likumam. VES neplānot tuvāk par 800 metriem no esošām dzīvojamām mājām un dzīvojamās apbūves teritorijām, nodrošinot to perspektīvo attīstību.
4. VES novietojumam jāatbilst Limbažu novada Ilgstspējīgas attīstības stratēģijai 2022.-2046.gadiem (<https://www.limbazunovads.lv/lv/limbazu-novada-ilgtspejigas-attistibas-strategijas-2022-2046gadam>) un teritorijā spēkā esošiem teritorijas plānojumiem (<https://www.limbazunovads.lv/lv/teritorijas-planojums>).
5. Iesniegt sagatavoto Ietekmes uz vidi novērtējumu atzinuma saņemšanai Limbažu novada pašvaldībā.

Nekustamā īpašuma un teritoriālā

plānojuma nodaļas vadītāja L.Viļčinska

*I.Zeltiņa*

*2**6662248*

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU